“Agrobank”: Men sportni tanlayman!

Joriy yilning 22-iyun kuni “Agrobank” ATB tomonidan poytaxtimizdagi “Ashxobod” saylgohida “Men sportni tanlayman” shiori ostida sport-xayriya tadbiri o‘tkazildi.

Ushbu tadbir O‘zbekiston Respublikasi Prezidenti tomonidan ilgari surilayotgan ijtimoiy, ma’naviy-ma’rifiy sohalardagi ishlarni yanada faollashtirish bo‘yicha 5 ta muhim tashabbus doirasida, ya’ni yoshlarni sportga faol jalb qilish maqsadida tashkil etildi.

Ushbu xayriya tadbiriga poytaxtimizdagi 22 va 23-sonli mehribonlik uylari tarbiyalanuvchilari ham taklif etilib, ularga tashkilotchilar tomonidan sport anjomlari sovg‘a qilindi.
“Ashxobod” saylgohida bo‘lib o‘tgan qiziqarli ko‘ngilochar dasturlarga boy bo‘lgan ushbu tadbirda taniqli san’atkorlar va iste’dodli ijodkorlar o‘z chiqishlari bilan tadbir qatnashchilariga xush kayfiyat ulashgan bo‘lsa, yosh va mahoratli sportchilarimizning namoyishlari esa barchada o‘zgacha qiziqish uyg‘otdi.
Xayriya aksiyasining asosiy mexmoni bo‘lgan, nafaqat O‘zbekiston, balki butun dunyoga mashxur professional boks ustasi – Shoxjahon Ergashev tashrif buyurgan bolalar uchun professional mahorat darslarini namoyish etdi.
“Agrobank” tomonidan o‘tkazib kelinayotgan bu kabi tashabbuslar orqali bolalarni sportga jalb etish va ma’naviy qo‘llab-quvvatlash, mehr ulashish, ertangi kunga ishonch tuyg‘ularini shakllantirish asosiy maqsadlardan biridir.

Kelgusida bu kabi tadbirlar “Agrobank” tomonidan respublikamizning barcha hududlarida o‘tkazilishi rejalashtirilmoqda.
“Agrobank” matbuot xizmati
Sayt: www.agrobank.uz
Telegram: t.me/AgrobankChannel
Instagram: instagram.com/agrobank_uz
Facebook: fb.com/agrobankuzbekistan